Πανεπιστήμιο του Ρόστοκ

μικρογραφία|Το κεντρικό κτήριο του Πανεπιστημίου του Ρόστοκ
Το **Πανεπιστήμιο του Ρόστοκ** (γερμ. *Universität Rostock*, λατ. *Universitas Rostochiensis*) είναι δημόσιο πανεπιστήμιο με έδρα την πόλη Ρόστοκ της Γερμανίας. Είναι το τρίτο παλαιότερο πανεπιστήμιο σε συνεχή λειτουργία σε όλη τη Γερμανία (μετά από εκείνα της Χαϊδελβέργης και της Λειψίας), καθώς ιδρύθηκε το 1419. Είναι επίσης το παλαιότερο στη περιοχή της Βαλτικής και το όγδοο παλαιότερο σε ολόκληρη την Κεντρική Ευρώπη, καθώς και το πέμπτο πανεπιστήμιο που ιδρύθηκε στην τότε Αγία Ρωμαϊκή Αυτοκρατορία του Γερμανικού Έθνους.

To Πανεπιστήμιο του Ρόστοκ έχει μεταξύ των φοιτητών και των καθηγητών του τρεις βραβευμένους με Βραβείο Νόμπελ: τους Άλμπρεχτ Κόσελ, Καρλ φον Φρις και Όττο Στερν. Σύμφωνα με μια κατάταξη που δημοσιεύθηκε στο *[[Times Higher Education]]* το 2018, είναι το πιο όμορφο πανεπιστήμιο σε όλη τη Γερμανία και το τέταρτο ομορφότερο σε όλη την Ευρώπη.

## Ιστορία
[μικρογραφία|Λεπτομέρεια του κεντρικού κτηρίου με τον θυρεό του [Μεγάλο Δουκάτο του Μεκλεμβούργου-Σβερίν|Μεκλεμβούργου-Σβερίν]]
To Πανεπιστήμιο του Ρόστοκ ιδρύθηκε το έτος 1419 με την επικύρωση του τότε Πάπα Μαρτίνου Ε΄ και είναι έτσι ένα από τα παλαιότερα πανεπιστήμια στη Βόρεια Ευρώπη.

Σε όλη τη διάρκεια του 15ου και του 16ου αιώνα το Πανεπιστήμιο του Ρόστοκ είχε περί τους 400 έως 500 φοιτητές κάθε έτος και το θεωρούσαν ένα από τα σημαντικότερα πανεπιστήμια της Γερμανίας και της Βόρειας Ευρώπης εκείνη την εποχή. Πολλοί εκ των φοιτητών του προέρχονταν από τις Κάτω Χώρες, τη Σκανδιναβία ή άλλες χώρες της Βαλτικής Θάλασσας.

Εξαιτίας πολιτικών αναταραχών και πιέσεων εκ μέρους της Εκκλησίας, το ίδρυμα μετεγκαταστάθηκε στο Γκράιφσβαλντ το 1437 και παρέμεινε εκεί μέχρι το 1443. Επίσης, το 1487-1488 τα μαθήματα γίνονταν στη Λυβέκκη.

Λίγα χρόνια μετά την πόλη του Ροστόκ, το πανεπιστήμιο προσεχώρησε στον Προτεσταντισμό το 1542. Από τότε ο ανθρωπισμός και ο Λουθηρανισμός αποτελούσαν καθοριστικά χαρακτηριστικά του πανεπιστημίου. Μετά τον καταστροφικό Τριακονταετή Πόλεμο (1618-1648) ωστόσο, και για σχεδόν δύο αιώνες, το Πανεπιστήμιο του Ρόστοκ διεδραμάτιζε μόνο τοπικό ρόλο. Μετά το πέρασμα της ιδιοκτησίας του ιδρύματος από την πόλη (δήμο) στο κράτος (Μεγάλο Δουκάτο του Μεκλεμβούργου-Σβερίν) το 1827, η κατάσταση βελτιώθηκε. Το β΄ μισό του 19ου αιώνα γνώρισε μεγάλη οικοδομική δραστηριότητα στο Πανεπιστήμιο, το οποίο συντόμως ξανακέρδισε την παλαιά του φήμη μεταξύ των Γερμανικών Α.Ε.Ι..

### 1919-1945
Με την ευκαιρία της 500ής επετείου από την ίδρυση του Πανεπιστημίου, οι Άλμπερτ Αϊνστάιν και Μαξ Πλανκ ανακηρύχθηκαν επίτιμοι διδάκτορές του στις 12 Νοεμβρίου 1919. Το Πανεπιστήμιο του Ρόστοκ έγινε έτσι το πρώτο Α.Ε.Ι. παγκοσμίως που έδωσε αυτή την τιμή στον Αϊνστάιν. Ο τίτλος αυτός δεν ανακλήθηκε κατά τη ναζιστική περίοδο (1933-1945), παρά το ότι εκδόθηκαν τέτοιες διαταγές. Ο λόγος για αυτό παραμένει άγνωστος. Ο ψυχολόγος Ντάβιντ Κατς, ο καθηγητής της Οδοντιατρικής και κοσμήτορας Χανς Μόραλ, καθώς και άλλοι, έχασαν τις θέσεις τους για πολιτικούς λόγους ήδη από το 1933.

### 1945-1989
Το τέλος του Β΄ Παγκόσμιου Πολέμου το 1945 έφερε πολλές αλλαγές. Το Πανεπιστήμιο βρέθηκε τώρα στη σοβιετική ζώνη κατοχής της Γερμανίας και επαναλειτούργησε στις 24 Φεβρουαρίου 1946 στην κομμουνιστική Ανατολική Γερμανία. Η Νομική Σχολή έκλεισε το 1951, προστέθηκε μια Γεωπονική Σχολή το 1950 και το 1951 άνοιξε ένα Τμήμα Ναυπηγικής, που προάχθηκε σε «Σχολή Τεχνολογίας» το 1963, οπότε το Πανεπιστήμιο του Ρόστοκ έγινε το πρώτο παραδοσιακό πανεπιστήμιο στη Γερμανία που λειτούτργησε μια τεχνική Σχολή. Το 1952 ιδρύθηκε Σχολή Αεροπορίας, αλλά τελικώς μετεγκαταστάθηκε στη Δρέσδη.

Το 1976 το Πανεπιστήμιο μετονομάσθηκε σε «Πανεπιστήμιο Βίλχελμ Πηκ» (*Wilhelm-Pieck-Universität*) προς τιμή του Βίλχελμ Πηκ, του πρώτου Προέδρου της Λαοκρατικής Δημοκρατίας της Γερμανίας. Η μετονομασία ακυρώθηκε μετά τη Γερμανική επανένωση.

### 1989-σήμερα
Η εξωτερική χρηματοδότηση αυξήθηκε κατά 83% μεταξύ του 2005 και του 2010, και σήμερα ανέρχεται σε περισσότερα από 47&nbsp;εκατομμύρια ευρώ ανά έτος. Συνολικά από το 1991 έως το 2015 έχουν επενδυθεί περισσότερα από 750&nbsp;εκατομμύρια ευρώ στις πανεπιστημιακές υποδομές. Οι υποψήφιοι φοιτητές και φοιτήτριες, τόσο από τη Γερμανία, όσο και από άλλες χώρες, που επιλέγουν το Πανεπιστήμιο του Ρόστοκ για να σπουδάσουν αυξάνονται σε αριθμό κάθε έτος. Μέχρι σήμερα, άνθρωποι από 99 διαφορετικές χώρες έχουν σπουδάσει στο Ρόστοκ.

### Σχολές
μικρογραφία|δεξιά|250px|Το Ινστιτούτο (Τμήμα) Ζωολογίας του Πανεπιστημίου
δεξιά|250px|Το Ινστιτούτο Ανατομικής
μικρογραφία|δεξιά|250px|Το πανεπιστημιακό εστιατόριο
To Πανεπιστήμιο του Ρόστοκ αποτελείται από τις εξής εννέα Σχολές, με αρκετά τμήματα σε σύγχρονα πεδία σπουδών:

* Σχολή Γεωργικών και Περιβαλλοντικών επιστημών
* Σχολή Επιστήμης υπολογιστών και Ηλεκτρολόγων μηχανικών
* Νομική Σχολή (με ξεχωριστά Τμήματα Διεθνούς Εμπορικού Δικαίου και Διοικήσεως Επιχειρήσεων)
* Σχολή Μηχανολόγων μηχανικών και θαλάσσιων τεχνολογιών (όπου και Τμήμα Βιοϊατρικής τεχνολογίας)
* Σχολή Μαθηματικών και Φυσικών επιστημών, με τμήματα (αποκαλούμενα «Ινστιτούτα»):
** Βιολογίας
** Χημείας
** Μαθηματικών
** Φυσικής
* Διεπιστημονική Σχολή, με:
** Τμήμα ζωής, φωτός και ύλης
** Τμήμα θαλάσσιων συστημάτων
** Τμήμα γνώσεως-πολιτισμού-μετασχηματισμού
** Τμήμα γηράνσεως των ανθρώπων και της κοινωνίας
* Ιατρική Σχολή, με τμήματα:
** Ινστιτούτο Νευροαναγεννήσεως Άλμπρεχτ Κόσελ
** Γενικής ιατρικής
** Οδοντιατρικής
** Ανατομίας
** Ιατρικής βιοτεχνολογίας
** Πληροφορικής στην ιατρική και τη γεροντολογία
** Διαγνωστικής και επεμβατικής ραδιολογίας
** Πειραματικής χειρουργικής
** Ιστορίας της ιατρικής
** Ανοσολογίας
** Κλινικής χημείας και Εργαστηριακής ιατρικής
** Ιατρικής βιοχημείας και Μοριακής βιολογίας
** Ιατρικής βιολογίας
** Ιατρικής γενετικής
** Ιατρικής μικροβιολογίας
** Ιατρικής ψυχολογίας και κοινωνιολογίας
** Παθολογίας
** Φαρμακολογίας και τοξικολογίας
** Φυσιολογίας
** Ιατροδικαστικής
** Ιατρικής των μεταμοσχεύσεων
** Πειραματικής γονιδιακής θεραπείας και ογκολογικών ερευνών
** Κυτταρικής βιολογίας
* Θεολογική Σχολή
* Σχολή Ανθρωπιστικών σπουδών, με τμήματα/ινστιτούτα:
** Γενικής και κοινωνικής παιδαγωγικής
** Εκπαιδευτικής ψυχολογίας
** Σχολικής παιδαγωγικής και εκπαιδευτικών ερευνών
** Παιδαγωγικής Στοιχειώδους εκπαιδεύσεως
** Αναπτύξεως Ειδικής εκπαιδεύσεως και επανεντάξεως
** Επαγγελματικής εκπαιδεύσεως
** Αγγλοσαξονικών σπουδών
** Γερμανικών σπουδών
** Ρομανικών σπουδών
** Ινστιτούτο Κλασικών σπουδών «Ερρίκος Σλήμαν»
** Ιστορίας
** Ερευνών ΜΜΕ
** Φιλοσοφίας
** Επιστημών του Αθλητισμού
** Ερευνητικό Κέντρο Κέντρο Βόσιντλο για την Ευρωπαϊκή Εθνολογία/Λαογραφία
** Ερευνητικό Κέντρο Μόριτς Σλικ
** Ερευνητικό Κέντρο Ούβε Γιόνσον
** Κέντρο ερευνών και τεκμηριώσεως του κρατιδίου του Μεκλεμβούργου-Δυτική Πομερανίας για την Ιστορία των δικτατοριών στη Γερμανία
* Σχολή Οικονομικών και Κοινωνικών επιστημών, με τμήματα/ινστιτούτα:
** Διοικήσεως Επιχειρήσεων
** Ερευνών μάρκετινγκ και υπηρεσιών
** Κοινωνιολογίας και δημογραφίας
** Πολιτικών και διοικητικών επιστημών
** Οικονομικών

## Υποδομή
### Βιβλιοθήκη
[δεξιά|μικρογραφία|[Michaeliskloster, part of the Rostock University Library (Special Historical Library Collections)]]
Η Βιβλιοθήκη του Πανεπιστημίου του Ρόστοκ αποτελείται από τρεις επιμέρους «τομεακές» βιβλιοθήκες και αρκετές εξειδικευμένες. Παρέχει επιστημονική βιβλιογραφία και πληροφορίες για την έρευνα, την εκπαίδευση και τη μελέτη. Οι πανεπιστημιακές στατιστικές δείχνουν περί τα τρία εκατομμύρια τόμους στον γενικό κατάλογο. Παρέχεται επίσης πρόσβαση σε ηλεκτρονικά περιοδικά (EZB) και σε εξειδικευμένες βάσεις δεδομένων (DBIS). Η Βιβλιοθήκη κατέχει μεγάλες ειδικές συλλογές πολιτιστικώς και επιστημονικώς ιστορικών παλαιών βιβλίων. Στο Κέντρο Διπλωμάτων Ευρεσιτεχνίας και Προτύπων (PNZ) παρέχονται όλες οι ρυθμίσεις, τα πρότυπα του DIN και οι οδηγίες του VDI. Επιπλέον η Βιβλιοθήκη περιέχει το αρχείο του Πανεπιστημίου και τη συλλογή έργων τέχνης.

### Πανεπιστημιακό Νοσοκομείο
Στο Πανεπιστημιακό Νοσοκομείο του Ρόστοκ λειτουργούν αρκετά πανεπιστημιακά τμήματα και ερευνητικά ινστιτούτα. Μεταξύ αυτών συγκαταλέγεται και το Ινστιτούτο Νευροαναγεννήσεως «Άλμπρεχτ Κόσελ».

## Αξιοθέατα
μικρογραφία|κατακόρυφα|Ο «πελαργός με βέλος του Ρόστοκ» (''Rostocker Pfeilstorch'') που εκτίθεται βαλσαμωμένος στη Ζωολογική Συλλογή. Τραυματίσθηκε από το βέλος ενώ ξεχειμώνιαζε στην Αφρική, αλλά επεβίωσε και επέστρεψε στη βόρεια Γερμανία, όπου και βρέθηκε το 1822 με το βέλος ενσωματωμένο στο σώμα του.
* Ο Βοτανικός Κήπος του Πανεπιστημίου του Ρόστοκ (*Botanischer Garten Universität Rostock*).
* Η Ζωολογική Συλλογή του Ρόστοκ, που ιδρύθηκε το 1775 από τον Όλουφ Γκέραρντ Τύχσεν. Μέρη της συλλογής είναι ανοικτά στο κοινό.

## Επιστημονική έρευνα
Κατά τα πρόσφατα έτη το Πανεπιστήμιο του Ρόστοκ υπέστη σημαντικές οργανωτικές αλλαγές, όπως η ομαδοποίηση ερευνητικών δραστηριοτήτων σε διεπιστημονικά τμήματα της Διεπιστημονικής Σχολής. Οι επιστημονικές προτεραιότητες των Σχολών έχουν βελτιωθεί με τη συμπερίληψη των διεπιστημονικών ερευνητικών μονάδων: Συνεργατικών ερευνητικών κέντρων, ερευνητικών εκπαιδευτικών ομάδων και ερευνητικών μονάδων.

Επιπλέον, το Πανεπιστήμιο συνεργάζεται με αρκετά *ανεξάρτητα* ερευνητικά κέντρα, όπως τα παρακάτω:

* Ινστιτούτο Λάιμπνιτς Φυσικής της ατμόσφαιρας (IAP), στο Κύλουνγκσμπορν
* Ινστιτούτο Λάιμπνιτς για την Κατάλυση (LIKAT)
* Ινστιτούτο Λάιμπνιτς για την Έρευνα της Βαλτικής Θάλασσας (IOW), στο Βαρνεμύντε
* Ινστιτούτο Λάιμπνιτς για την Κτηνοτροφική βιολογία, στο Ντούμερστορφ
* Ινστιτούτο Μαξ Πλανκ Δημογραφικών ερευνών
* Ινστιτούτο Φράουνχοφερ για την έρευνα των υπολογιστικών γραφικών (IGD), Τμήμα του Ρόστοκ
* Κέντρο Φράουνχοφερ Εφαρμογών μεγάλων δομών στη μηχανική παραγωγής (AGP)
* Χανσεατικό Ινστιτούτο για την Επιχειρηματικότητα και την Περιφερειακή Ανάπτυξη στο Πανεπιστήμιο του Ρόστοκ (HIE-RO)
* Ινστιτούτο Τεχνολογίας πρόσθετων και βιοϋλικών
* Ινστιτούτο Τραπεζικού Δικαίου και τραπεζικού μάνατζμεντ
* Κέντρο Αναφοράς και μεταγραφής για Καρδιακή θεραπεία με βλαστοκύτταρα
* Κέντρο του Ρόστοκ για τη Μελέτη της δημογραφικής αλλαγής
* Κέντρο για την Αυτοματοποίηση των Βιοεπιστημών (CELISCA)
* Κέντρο Εκπαιδεύσεως διδασκάλων και εκπαιδευτικών ερευνών

## Συνεργαζόμενα πανεπιστήμια
Το Πανεπιστήμιο του Ρόστοκ έχει υπογράψει συμφωνίες συνεργασίας με τα ακόλουθα πανεπιστήμια διεθνώς (αν και η συνεργασία και η ανταλλαγή φοιτητών μπορεί να γίνει και με πολλά άλλα ιδρύματα):

**Ευρώπη**
*  Πανεπιστήμιο του Καρόλου, Τσεχία
*  Πανεπιστήμιο του Ζάγκρεμπ, Κροατία
*  Πανεπιστήμιο της Κοπεγχάγης, Δανία
*  Πανεπιστήμιο του Τούρκου, Φινλανδία
*  Πανεπιστήμιο της Νάντης, Γαλλία
*  Πανεπιστήμιο της Λετονίας, Λετονία
*  Πανεπιστήμιο του Γκντάνσκ, Πολωνία
*  Κρατικό Πανεπιστήμιο της Αγίας Πετρούπολης, Ρωσία
*  Πανεπιστήμιο του Κρίστιανσταντ, Σουηδία
*  Πανεπιστήμιο του Νιούκασλ, Ηνωμένο Βασίλειο

**Υπόλοιπος κόσμος**
*  Εθνικό Πανεπιστήμιο της Λα Πλάτα, Αργεντινή
*  Πανεπιστήμιο της Νέας Γης, Καναδάς
*  Πανεπιστήμιο του Σασκάτσουαν, Καναδάς
*  Πανεπιστήμιο του Γκουέλφ, Καναδάς
*  Πανεπιστήμιο Θετικών Επιστημών του Τόκιο, Ιαπωνία
*  Βορειοδυτικό Πανεπιστήμιο, Νότια Αφρική
*  Πανεπιστήμιο της Τζόρτζια, ΗΠΑ
*  Πανεπιστήμιο Μπράουν, ΗΠΑ
*  Πανεπιστήμιο της Γιούτα, ΗΠΑ
*  Πανεπιστήμιο του Ουαϊόμινγκ, ΗΠΑ
*  Πανεπιστήμιο της Αλαμπάμα στο Χάντσβιλ, ΗΠΑ
*  Διεθνές Αραβικό Πανεπιστήμιο (AIU), Συρία

## Αξιοσημείωτα πρόσωπα
[κατακόρυφα|δεξιά|μικρογραφία|Πιστοποιητικό της ανακηρύξεως του [ σε επίτιμο διδάκτορα του Πανεπιστημίου του Ρόστοκ το 1919]]
Στους 6 περίπου αιώνες της ιστορίας του, το Πανεπιστήμιο του Ρόστοκ είχε πολλούς αξιοσημείωτους φοιτητές και διδάξαντες, μεταξύ των οποίων και τους εξής (με χρονολογική σειρά γεννήσεως):

* Ούλριχ φον Χούτεν (1488-1523), λόγιος ουμανιστής που έγραψε και το πρώτο σημαντικό έργο του στο Ρόστοκ το 1509
* Όλαφ Ένγκελμπρέκτσσον (περ. 1480-1538), ο 28ος και τελευταίος Ρωμαιοκαθολικός Αρχιεπίσκοπος του Νιδαρός και πάσης Νορβηγίας
* Όλαους (Όλαφ) Μάγκνους (1490-1557), Σουηδός εθνολόγος, χαρτογράφος και Ρωμαιοκαθολικός κληρικός
* Δαβίδ Χυτραίος (1530-1600), θεολόγος και ιστορικός (καθηγ. στο Ρόστοκ)
* Τύχο Μπράχε (1546-1601), Δανός αστρονόμος (φοιτητής το 1566)
* Άξελ Ούξενχανα (1583-1654), Σουηδός πολιτικός (φοιτητής το 1599-1601)
* Γιόακιμ Γιούνγκιους (1587-1657), μαθηματικός, φυσικός και φιλόσοφος της επιστήμης (καθηγ. Μαθηματικών στο Ρόστοκ από το 1624 έως το 1628)
* Όλουφ Γκέραρντ Τύχσεν (1734-1815), ανατολιστής και εβραϊστής (καθηγ. από το 1778)
* Γιόχαν Χάινριχ Φρήντριχ Λινκ (1767-1850), φυσιοδίφης (καθηγ. 1792-1811)
* Φριτς Ρέυτερ (1810-1874), μυθιστοριογράφος (φοιτητής της Νομικής στο Ρόστοκ από το 1831, αργότερα ανακηρύχθηκε επίτιμος διδάκτορας από το Παν/μιο)
* Ερρίκος Σλήμαν (1822-1890), αρχαιολόγος (διδακτορικό το 1869)
* Ρούντολφ Μπέρλιν (1833-1897), οφθαλμίατρος (πρύτανης το 1897)
* Χέρμαν Ραίσλερ (1833–1897), νομικός και οικονομολόγος, σύμβουλος της Ιαπωνικής Αυτοκρατορίας
* Ρούντολφ Ζομ (1841-1917), νομικός και εκκλησιαστικός ιστορικός
* Άλμπρεχτ Κόσελ (1853-1927), βιοχημικός, Βραβείο Nobel (διδακτορικό το 1878)
* Ρούντολφ Στάινερ (1861-1925), Αυστριακός φιλόσοφος (διδακτορικό το 1891)
* Γκούσταφ Μη (1868-1957), φυσικός, (φοίτησε στο Ρόστοκ το 1886-1889)
* Μόριτς Σλικ (1882-1936), φιλόσοφος («Κύκλος της Βιέννης»), υφηγ. 1911, λέκτορας από το 1911 έως το 1921
* Ντάβιντ Κατς (1884-1953), ψυχολόγος (καθηγητής)
* Βάλτερ Σότκυ (1886-1976), φυσικός (καθηγ. Θεωρητ. Φυσικής από το 1923 έως το 1927)
* Καρλ φον Φρις (1886-1980), Γερμανοαυστριακός ζωολόγος-ηθολόγος, Βραβείο Nobel Φυσιολογίας και Ιατρικής (καθηγ. 1921–1923)
* Όττο Στερν (1888-1969), φυσικός, Βραβείο Nobel, (καθηγ. Πειραμ.Φυσικής από το 1921 έως το 1923)
* Κουρτ φον Φριτς (1900-1985), κλασικός φιλόλογος (καθηγ. ελληνικών, 1933-1935)
* Βάλτερ Χάλσταϊν (1901-1982), πολιτικός και νομικός, ο πρώτος στην ιστορία πρόεδρος της Ευρωπαϊκής Επιτροπής (καθηγ. Νομικής από το 1930 έως το 1941)
* Πάσκουαλ Γιόρνταν (1902-1980), φυσικός (καθηγ. από το 1929 έως το 1944)
* Όιγκεν Γκερστενμάγερ (1906–1986), θεολόγος και πολιτικός, πρόεδρος του Κοινοβουλίου της Δυτικής Γερμανίας
* Γκονσάλο Ρόχας (1917-2011), Χιλιανός ποιητής (καθηγ., 1973-1975)
* Βάλτερ Κεμπόβσκι (1929-2007), συγγραφέας (καθηγ. Σύγχρονης Γερμαν. λογοτεχνίας και Πολιτιστικής Ιστορίας από το 2003)
* Ούβε Γιόνσον (1934-1984), συγγραφέας (φοιτ. γερμανικής φιλολογίας από το 1952 έως το 1956)
* Χανς-Γιόακιμ Σούλτσε (γενν. 1934), μουσικολόγος ειδικός στον Μπαχ (διδακτορικό)
* Γιοάχιμ Γκάουκ (γενν. 1940), ο 11ος Πρόεδρος της Γερμανίας (φοιτ. θεολογίας έως το 1965, επίτιμος διδάκτορας του Πανεπιστημίου το 1999)


Αρχείο:2010-11-29 JoachimGauck 211.JPG|Γιοάχιμ Γκάουκ, Πρόεδρος της Γερμανίας
Αρχείο:Albrecht_Kossel_nobel.jpg|Άλμπρεχτ Κόσελ, βιοχημικός, Βραβείο Νόμπελ Φυσιολογίας και Ιατρικής
Αρχείο:Otto_Stern.jpg|Όττο Στερν, Βραβείο Νόμπελ Φυσικής
Αρχείο:GustavMie.gif|Γκούσταφ Μη, φυσικός
Αρχείο:Walter_Hermann_Schottky_(1886-1976).jpg|Βάλτερ Σότκυ, φυσικός
Αρχείο:Jordan,Pascual_1963_Kopenhagen.jpg|Πάσκουαλ Γιόρνταν, φυσικός
Αρχείο:Tycho_Brahe.JPG|Τύχο Μπράχε, αστρονόμος
Αρχείο:Bundesarchiv_B_145_Bild-F004665-0003,_Walter_Hallstein.jpg|Βάλτερ Χάλσταϊν, ο πρώτος στην ιστορία πρόεδρος της Ευρωπαϊκής Επιτροπής
Αρχείο:Chytr%C3%A4us,-David-2.jpg|Δαβίδ Χυτραίος, θεολόγος
Αρχείο:Axel_Oxenstierna_1635.jpg|Άξελ Ούξενχανα, Σουηδός πολιτικός
Αρχείο:Heinrich_Schliemann.jpg|Ερρίκος Σλήμαν, αρχαιολόγος
Αρχείο:Steiner_um_1905.jpg|Ρούντολφ Στάινερ, φιλόσοφος
Αρχείο:Joachim_jungius_1587-1657_closeup.png|Γιόακιμ Γιούνγκιους, μαθηματικός, φυσικός και φιλόσοφος
Αρχείο:Samuel_Gottlieb_Vogel.jpg|Σάμουελ Γκότλημπ Φόγκελ, καθηγητής της Ιατρικής
Αρχείο:H_F_Link.jpg|Γιόχαν Χάινριχ Φρήντριχ Λινκ, φυσιοδίφης
Αρχείο:Fritz_Reuter.jpg|Φριτς Ρέυτερ, συγγραφέας
Αρχείο:Rudolf_Berlin_(1833-1897).jpg|Ρούντολφ Μπέρλιν, οφθαλμολόγος
Αρχείο:Bundesarchiv_B_145_Bild-F007686-0002,_Bonn,_Ordensverleihung_an_Dr._Eugen_Gerstenmaier.png|Όιγκεν Γκερστενμάγερ, θεολόγος και πολιτικός, πρόεδρος του Κοινοβουλίου της Δυτ. Γερμανίας
Αρχείο:Gonzalo_Rojas_-_PUC.jpg|Γκονσάλο Ρόχας, ποιητής
Αρχείο:Kempowski.jpg|Βάλτερ Κεμπόβσκι, συγγραφέας


## Παραπομπές


## Εξωτερικοί σύνδεσμοι

* Επίσημος ιστότοπος του Πανεπιστημίου
* Σύντομο ιστορικό στην *[[Catholic Encyclopedia]]*
* Ινστιτούτο Νευροαναγεννήσεως Άλμπρεχτ Κόσελ
* «Catalogus Professorum Rostochiensium»: ένας κατάλογος όλων των καθηγητών του Πανεπιστημίου από την ίδρυσή του μέχρι σήμερα
* «Rostocker Matrikelportal» (1419–1945) Πύλη του μητρώου του Πανεπιστημίου

Πανεπιστημιο